पुडुकोट्टई जिला मत्स्य विभाग के सहायक निदेशक सेकर ने बताया कि यह घटना कल रात उस समय हुई जब पुडुकोट्टई जिले के जेगादापट्टीनम के पांच मछुआरे नेदुनथीवु में मछली पकड़ रहे थे। मछली पकड़ने के दौरान ही श्रीलंकाई नौसेना ने उन्हें घेर लिया और श्रीलंका के जाफना द्वीप ले गए। रामेश्वरम मत्स्य एसोसिएशन के अध्यक्ष एस एमरीते ने आज सुबह बताया कि इस द्वीप के 3,500 से ज्यादा मछुआरे 625 नावों में सवार होकर समुद्र में कल उतरे थे और कच्चातिवू में मछली पकड़ रहे थे तभी श्रीलंकाई नौसैनिकों ने आकर 25 नावों के मछली पकड़ने वाले जाल को काट दिया और सभी को बिना मछली पकड़े ही वापस आने को मजबूर कर दिया।